[{"text_idx": "#000001", "text": "Aktiivsed pakkumised Mo\u0308o\u0308dunud projektid Osalustasud Materjalid"}, {"text_idx": "#000004", "text": "Vabatahtlikuna Kolumbias: \u201cMinu arvates on see ko\u0303ige lahedam viis, kuidas reisida, sest na\u0308ed inimeste pa\u0308ris elu ja saad olla osa nende kultuurist.\u201d"}, {"text_idx": "#000005", "text": "Mais ka\u0308is EstYESi kaudu vabatahtlik u\u0308heks kuuks Kolumbias. Projekti eesma\u0308rk oli aidata korraldada lastele erinevaid tegevusi. Loe la\u0308hemalt, milline oli vabatahtliku projektikogemus ja milline na\u0308gi va\u0308lja argipa\u0308ev Kariibi mere saarel."}, {"text_idx": "#000006", "text": "Kogu projekt toimus Tierra Bomba saarel, kus viisime koos teiste vabatahtlikega lastele la\u0308bi erinevaid to\u0308o\u0308tubasid. Iga pa\u0308ev oli erinev tund, na\u0308iteks esmaspa\u0308eval inglise keele tund, teisipa\u0308eval tehnoloogia tund, kolmapa\u0308eval oli to\u0308o\u0308tuba ainult tu\u0308drukutele, neljapa\u0308eval oli surfitund, reedel kunstitund ja laupa\u0308eval surfamine Cartagenas. Kui peale surfitundi ja\u0308i aega, siis sai ka ise surfamist natukene o\u0303ppida. Pu\u0308hapa\u0308evad olid vabad. Igal to\u0308o\u0308toal oli kindel teema ja la\u0308bivaks teemaks oli alati keskkond, et o\u0303petada lapsi rohkem austama enda u\u0308mbrust, sest saarel on probleem pru\u0308giga- ko\u0303ik pru\u0308gi visatakse maha."}, {"text_idx": "#000008", "text": "Kuna to\u0308o\u0308toad kestsid maksimaalselt kaks tundi pa\u0308evas, siis u\u0308leja\u0308a\u0308nud aeg oli vaba. Sellel ajal sai na\u0308iteks minna randa, lugeda raamatuid, minna Cartagenasse. Kuna vaba aega oli palju, siis tundsin, et rohkem on see puhkus kui to\u0308o\u0308tamine ja kui vo\u0303tad projektist osa na\u0308iteks kolm kuud, siis iga kuu ja\u0308rel on 1 na\u0308dal vaba ning tekib vo\u0303imalus rohkem u\u0308mbrust avastada ning reisida. Samuti oli meil iga na\u0308dal planeeritud kes teeb su\u0308u\u0308a ja kes peseb no\u0303usid. Meie tegime oma grupiga ko\u0303ike koos \u2013 ka\u0308isime na\u0308iteks koos rannas, koos Cartagenas peol ja linna avastamas. Saime va\u0308ga ha\u0308sti ko\u0303ik omavahel la\u0308bi ja see tekitas va\u0308ga mo\u0303nusa u\u0308htse tunde."}, {"text_idx": "#000009", "text": "Lastega suhtlesime ka vabal ajal, na\u0308iteks kui ka\u0308isime pa\u0308ikeseloojangut vaatamas, siis alati tulid lapsed meiega kaasa, samuti vo\u0303isime kutsuda neid o\u0303htuso\u0308o\u0308gile ja siis nad aitasid meil su\u0308u\u0308a teha. Saarel on ka ta\u0308iskasvanuid inimesi, kes tahaksid o\u0303ppida inglise keelt ja kui keegi ra\u0308a\u0308kis hispaania ja inglise keelt ha\u0308sti, siis oli vo\u0303imalus viia la\u0308bi inglise keele tunde omal soovil kokku lepitud ajal ta\u0308iskasvanutele."}, {"text_idx": "#000010", "text": "Igal vabatahtlikul oli oma tuba, kus oli dus\u030cs\u030c ja WC. Tuppa vo\u0303is sattuda ka erinevaid putukaid, na\u0308iteks a\u0308mblikke, sisalikke ja prussakaid. Vett pidi va\u0308ga kokku hoidma, sest saarel oli probleem vee ka\u0308ttesaadavusega. Niisama vabatahtlikud kraanivett ei joonud, meie joogivesi ka\u0308is la\u0308bi spetsiaalsete filtrite."}, {"text_idx": "#000011", "text": "Kindlasti saab antud projektis osaledes palju uusi so\u0303pru erinevatest maailma paikadest, o\u0303ppida salsat, hispaania keelt ja elada mo\u0303ned kuud ta\u0308iesti teistsugust elu kui me Euroopas tavaliselt elame. Minu arvates on see ko\u0303ige lahedam viis, kuidas reisida, sest na\u0308ed inimeste pa\u0308ris elu ja saad olla osa nende kultuurist."}]